ডেনিশ ভারত বলতে ভারতে <MASK> সাবেক কলোনিসমূহ বোঝায়। ভারতে ২২৫ বছর যাবত ডেনমার্কের ঔপনিবেশিক সম্পত্তি ছিল। বর্তমান তামিলনাড়ুর থারাঙ্গামবাড়ি, বাংলার শ্রীরামপুর এবং আন্দামান ও নিকোবর দ্বীপপুঞ্জের নিকোবর দ্বীপপুঞ্জ এর অন্তর্ভুক্ত ছিল। সামরিক বা বাণিজ্যিক দিক থেকে হুমকি না হওয়ায় ভারতে ডেনিশদের উপস্থিতি অন্যান্য ইউরোপীয় শক্তিগুলোর কাছে কম গুরুত্বপূর্ণ ছিল। অন্যান্য স্থানের মত ভারতের ডেনিশ বণিকরা সাধারণত পর্তুগাল, নেদারল্যান্ড ও ব্রিটেনের মত বাণিজ্যিক রুটগুলোর উপর একচেটিয়া আধিপত্য করতে সক্ষম হননি। বাধাবিপত্তি সত্ত্বেও তারা তাদের ঔপনিবেশিক অবস্থান ধরে রাখতে সক্ষম হন এবং বৃহৎ দেশগুলোর মধ্যে যুদ্ধের সময় আন্তর্জাতিক বাণিজ্যের সুবিধা আদায় করেন ও নিরপেক্ষ পতাকার অধীনে বৈদেশিক বাণিজ্যের প্রস্তাব করেন।
ডেনিশ ভারত
তামিলনাড়ুর বাংলার ডেনমার্কের নেদারল্যান্ড